એ સાથે જ દેશના અને રાજ્યના કાયદા તજ્ઞાોની સાથે બેસી કાયમી અનામત કઇ રીતે આપી શકાય એ બાબતે પણ ચર્ચા કરાઈ. જેમાં એક બાબત એ સામે આવી કે સર્વોચ્ચ અદાલતે અનામત સંદર્ભે પછાતપણા બાબતે જે શરતો મૂકી છે એ શરતો પૂરી કરતો અહેવાલ જ્યાં સુધી રજૂ ન થાય ત્યાં સુધી અનામતની માગ રોકી નહી શકે. એથી રાજ્ય પછાત આયોગની રચના કરાઈ છે અને તેમને આ બાબતે ઝીણવટભરી તપાસ કરી અહેવાલ આપવા જણાવાયું છે, વળી આ આયોગ સ્વાયત્ત છે તેના પર રાજ્ય સરકારનું કોઇ આધિપત્ય નથી. આ આયોગે ક્વોનિટીફાયબેલ ડેટા કરવાનો હતો દરેક ડિપાર્ટમેન્ટમાંથી એ વિશે માહિતી ભેગી કરવાની હતી. ૧૮૬૦૦૦ પુરાવા અને નિવેદનોને ધ્યાનમાં લઇ તેના પર કાર્યવાહી કરી અહેવાલ તૈયાર કરવાનું જટીલ કામ તેમણે કરવાનું હતું. અમે વહેલી તકે આયોગને તેનો અહેવાલ આપવા જણાવ્યું છે. ૭ ઓગસ્ટે આયોગ આ બાબતે તે કઇ રીતે તેનો અહેવાલ આપવાની છે તેનો ક્રમબધ્ધ રજૂઆત કોર્ટમાં કરવાનું છે.